Trisandya

Trisandya utawi Trisandya Puja (saking basa Sanskerta त्रिसन्ध्या पूज, Trisandhya Puja, "sembahyang tigang wengi") inggih punika mantra ring agama Hindu, utamanyane majeng ring krama Hindu ring Bali lan krama Hindu ring Indonesia umumnyane. Trisandya Mantra puniki kalaksanayang anggen pamujaan ping 3 (tigang) arahina, inggih punika semeng, tengai lan sore. Ayat kapertama Trisandya mawit saking Mantra Gayatri sane wenten ring Weda.  

 Mantra Puja Trisandya 
 Ayat I 
Pahan sane kapertama saking mantra puniki mawit saking Mantra Gayatri.

Oṁ, Oṁ, Oṁ

Bhūr bhuvaḥ svaḥ
Tat savitur vareṇyaṃ
Bhargo devasya dhīmahi
Dhiyo yo naḥ pracodayāt

OM inggih punika bhuwana, akasa, miwah suargan.
Ngiring iraga malaksana manah ring sunar Sanghyang Surya
miwah dumadak manah iragané
kapica pencerahan olih sunar sané suci punika.

 Ayat II 

Oṁ Nārāyaṇa evedaṁ Sarvām
Yad bhūtaṁ yac ca bhavyam
Niṣkalaṅko nirañjano nirvikalpo
Nirākhyātaḥ śudho deva eko
Nārāyaṇaḥ na dvitīyo asti kaścit

OM, Narayana inggih punika sakancan sané sampun miwah pacang wénten,
mabebasan saking cacad, mabebasan saking mala,
sampun wénten lan tan pasusunan,
Ida Sanghyang Widhi Wasa Narayana sané Suci,
Ida wantah asiki lan nénten wénten sané lianan.

 Ayat III 

Oṁ tvaṁ Śivas tvaṁ Mahādevaḥ
Īśvaraḥ Parameśvaraḥ
Brahmā Viṣṇuś ca Rudraś ca
Puruṣaḥ Parikīrtitāḥ

OM, Ida inggih punika Siwa, Ida inggih punika Déwa Agung;
Ida inggih punika Iswara, Parameshvara;
Ida inggih punika Brahma, Wisnu, miwah Rudra; 
Ida inggih punika Purusha, atma sané pinih luhur, miwah wit sakancan sané wénten.

 Ayat IV 

Oṁ Pāpo ’haṁ pāpakarmāhaṁ
Pāpātmā pāpasaṁbhavaḥ
Trāhi māṁ puṅḍarikākṣaā
Sabāhyā bhyāntaraḥ śuciḥ

OM, titiang pameuhin antuk papa, laksanan titiang pameuhin antuk papa, 
titiang ngraga mamurti papa, miwah embasan titiang mamurti papa, 
tulungin titiang, duh Ida Sang Hyang Widhi sané madué netra padma, 
suciang raga miwah manah titiang. 

 Ayat V 

Oṁ Kṣamasva mām Mahādevaḥ
Sarvāprāṅi hitāṅkaraḥ
Mām moca Sarvā pāpebhyaḥ
Pālayasva sadāśiva

OM, ampura titiang, Déwa Agung,
Ida sané mapaica karahayuan majeng ring sakancan janma,
rahayuang titiang saking papa-papa titiang
miwah ayomin titiang, duh Sada Shiva.

 Ayat VI 

Oṁ Kṣantavyaḥ kāyiko doṣāḥ
Kṣantavyo vāciko mama
Kṣantavyo mānaso doṣaḥ tat
Pramādāt Kṣamasva mām
Om ampura ring papa sané sampun kalaksanayang antuk raga titiang,ampura ring papa sané sampun kawangun antuk baos titiang,ampura ring papa sané sampun kawangun antuk manah titiang, miwah ampura titiang saking kalincupan titiang.

 Ayat VII 

Oṁ, Śāntiḥ, Śāntiḥ, Śāntiḥ, Oṁ
Duh Ida Sang Hyang Widhi, Dumadak rahayu, rahayu ring manah, rahayu ring bhuwana, rahayu langgeng.

 Lis pustaka 

 Cantélan jaba 

 Mantram Puja Trisandya
 Puja Trisandya

Kategori:Hindu